kardosdrur/scandi-wiki huggingface dataset:
Vores lykkes fjender

Vores lykkes fjender er en dansk dokumentarfilm fra 2006, der er instrueret af Eva Mulvad efter manuskript af Mohsen Ahmadi og Mohammad Hanif.

Handling 
Malalai Joya er en 28-årig kvinde fra Afghanistan. Filmen følger hendes valgkamp i 2005 op til det første demokratiske parlamentsvalg i Afghanistan i årtier. Omgivet af sikkerhedsvagter forsøger Malalai Joya at udbrede sine politiske holdninger, men det er livsfarligt. Fire gange har hendes modstandere forsøgt at dræbe hende. Malalai Joya er berømt og forhadt. Under et politisk møde i 2003 kritiserede Joya den afghanske overgangsregering og det patriarkalske samfund. Hun blev udvist fra mødet, og siden har hun været en folkehelt; i konstant livsfare.

Filmen er optaget under vanskelige omstændigheder. Den handler om personligt mod, mod til at forandre verden, mod til at gå foran.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2006
Super latte

Super latte er en kortfilm fra 2006 instrueret af Henrik Selin Lorentzen efter manuskript af Henrik Selin Lorentzen.

Handling 
Michael har store ambitioner om at skrive en bog om sit eksperiment, som aldrig før er udført! Han vil undersøge, om hans krop kan overleve 30 dage, hvor han udelukkende lever af café latte? Michael skal altid sige "Ja" til en dobbelt latte!

Referencer

Eksterne henvisninger 
 

Kortfilm fra Danmark
Danske film fra 2006
The voice of Iran

The voice of Iran er en portrætfilm fra 2006 instrueret af Christian Braad Thomsen efter manuskript af Abbas Moaddab, Eva Witte, Mohammad-Ali Mohagheghzadeh.

Handling

Referencer

Eksterne henvisninger 
 

Portrætfilm fra Danmark
Danske film fra 2006
Common wealth (film)

Common wealth er en dansk kortfilm fra 2006 med instruktion og manuskript af Jullian Ficarelli.

Handling

Medvirkende 
 Claire Ross-Brown - Kvinden
 Brian Patterson - Engelsk mand
 Gauthier Bricmont - Fransk mand
 Scott Farrell - Italiensk mand

Eksterne henvisninger 
 

Kortfilm fra Danmark
Danske film fra 2006
Mig & Che

Mig & Che er en kortfilm fra 2007 instrueret og manuskript af Morten Boesdal Halvorsen.

Handling 
1980: Che og Allan er bedste venner. Che vokser op i et frit kollektiv, Allan vokser op i et småborgerligt hjem. Begge ønsker alt det, den anden har. Che bliver mere og mere grænsesøgende i sin jagt på rammer og regler, og får Allan dybt involveret, da han beslutter, at tage ordentlig afsked med kollektivet og sine forældre. Det bliver mere alvorligt end Allan nogensinde havde drømt om.

Referencer

Eksterne henvisninger 
 

Kortfilm fra Danmark
Danske film fra 2007
Sanselighedens pris

Sanselighedens pris er en portrætfilm fra 2007 instrueret af Jørgen Flindt Pedersen efter eget manuskript.

Handling 
Da mediestormen blussede op i kølvandet på Jørgen Leths erindringsbog "Det uperfekte menneske" i 2005, skyldtes det især passagen om Leths erotiske forhold til kokkens unge datter. Endnu mens stormen rasede, tog vennen og journalisten Jørgen Flindt Pedersen kontakt til Jørgen Leth, der havde gemt sig for offentligheden, for at høre hans reaktion. "Sanselighedens pris" følger Leth i et år efter udgivelsen, i rolige stunder uden for rampelyset, indtil afskeden den følgende sensommer, da Leth skal hjem til Haïti. I samtalerne undervejs lufter Leth sin frustration over at være blevet misforstået, over feminister og nypuritanisme, og reflekterer over nydelsen som livsprincip, vigtigheden af at sætte sig selv på spil som kunstner og pligten til at skrive om alt det forbudte - også selv om det koster en tur i mediernes vridemaskine.

Referencer

Eksterne henvisninger 
 

Jørgen Leth
Portrætfilm fra Danmark
Danske film fra 2007
Uden for kærligheden

Uden for kærligheden er en dansk film fra 2007 med en historie om et jødisk-muslimsk kærlighedsdrama, instrueret af Daniel Espinosa og efter manuskript af Daniel Dencik.

Handling 
Den 27-årige Samuel har mistet sin kone og bor alene med sin 5-årige søn hos sine jødiske forældre i en lille lejlighed i Ryparken. Samuel arbejder som sikkerhedsvagt på Carolineskolen og har en drøm om at stikke af med sønnen til USA. Sammen med vennen Weinberger planlægger han i dyb hemmelighed sin afrejse, men livet ændrer sig dramatisk, da kærligheden rammer i skikkelse af den smukke Amina, der ejer kiosken henne om hjørnet. Snart ulmer konflikterne i begge familier.

Referencer

Eksterne henvisninger 
 

Danske film fra 2007
Dramafilm fra Danmark
Dansksprogede film
Som en familie

Som en familie er en kortfilm fra 2007 instrueret af Parminder Singh efter eget manuskript.

Handling 
Den fraskilte Sami står til daglig i sit pizzeria, men har en drøm om at åbne en familierestaurant sammen med sin bror Halim. For Sami er restauranten den eneste vej op af den sociale rangstige. Han har ikke Halims boglige evner og kan ikke engang hjælpe sin 6-årige datter med lektierne. Men da Halim kommer ind på sin drømmeuddannelse i Paris, står Sami i sit livs dilemma. Skal han lade Halim forfølge sin drøm og dermed opgive sin egen? Eller skal han tvinge broderen til at opgive sin uddannelse?

Referencer

Eksterne henvisninger 
 

Kortfilm fra Danmark
Danske film fra 2007
Den sorte pimpernel

Den sorte pimpernel er en svensk spillefilm fra 2007 instrueret af Ulf Hultberg efter manuskript af Bob Foss.

Handling 
Den virkelige historie om den svenske ambassadør i Chile, Harald Edelstam og hans kamp for at redde uskyldige mennesker fra at blive henrettet efter militærkuppet i Chile den 11. september 1973. I rædslerne lige efter kuppet følger vi Edelstams kamp for simple menneskerettigheder, lov og orden. Hvad drev manden? Og hvilken pris betalte han for sit engagement?

Referencer

Eksterne henvisninger 
 

Film fra Danmark (administrationskategori)
Svenske film fra 2007
Spillefilm fra Danmark
Danske film fra 2007
Film fra Mexico
Film fra Chile
The Italian Doctor

Den italienske læge er en portrætfilm fra 2007 instrueret af Esben Hansen efter manuskript af Zarmina Waziri, Shafi Anwary, Erna Andersen, Carmen Romani Sanchez-Puga, Marta Martinez Brunswick, Katie McFadden.

Handling 
Dette center er som en stor familie, fortæller Alberto Cairo energisk, lederen af Røde Kors' ortopædiske center i Kabul. "Vi har mange triste skæbner her, men vi forsøger at få folk til at grine. Det er en god terapi for dem." På sin daglige rundtur blandt patienterne kommer Alberto hele følelsesregistreret igennem. Der bliver joket med patienterne, grint og grædt, råbt og skreget, og ind imellem får frustrationerne frit løb. Følelser, der alle vokser frem på grund af denne mands dybe engagement og kærlighed til patienterne, som han betragter som sine børn. Den 47-årige, spinkle italiener kom til Afghanistan første gang for 15 år siden. Egentlig skulle han bare have arbejdet to år på Røde Kors' ortopædiske center, og så vende tilbage til sit italienske hjemland. Men da de to år var gået, ville han ikke hjem. Hans arbejde med de handicappede afghanere havde ændret ham.

Referencer

Eksterne henvisninger 
 

Portrætfilm fra Danmark
Danske film fra 2007
Verden i Danmark

Verden i Danmark er en dokumentarfilm fra 2007 instrueret af Max Kestner efter manuskript af Max Kestner, Dunja Gry Jensen.

Handling 
En Danmarksfilm om den historie vi fortæller om os selv. Om overfladerne. Om historien, der hele tiden udvikler sig og hele tiden kæmpes om. Om dem vi gerne vil være i dag og derfor måske bliver i morgen. Skiftevis stille og hæsblæsende bevæger filmen sig hen over Danmark. Nøgtern som en kopimaskine kortlægger filmen det menneskelige og geografiske landskab. Smuk uden at være selvoptaget. Fræk uden at ville provokere. Præcis uden at blive en kliché. »Verden i Danmark« stiller sig selvbevidst i traditionen og taler tilbage til de tidligere Danmarksfilm. Filmen fremstiller det almindelige Danmark med en respekt, der tillader betragteren sin egen oplevelse af verdenen i Danmark, som den så ud i 2007. En munter og selvironisk film om, hvem vi er, og hvem vi kunne blive.

Referencer

Eksterne henvisninger 
 

Dokumentarfilm fra Danmark
Danske film fra 2007
Ekelöfs blik - en nordisk digterrejse

Ekelöfs blik - en nordisk digterrejse er en dansk portrætfilm fra 2007, der er instrueret af Claus Bohm efter manuskript af ham selv og Neal Ashley Conrad.

Handling 
En spirituel og poetisk bevidsthedsrejse og en visuel tolkning af digternes digter i Norden, Gunnar Ekelöf (1907-1968), og hans blik på verden. En rejse på et indre og et ydre plan, fyldt med nordiske digtere, poetiske mirakler, gådefuld skønhed og mystikkens ekstase.

Referencer

Eksterne henvisninger 
 

Portrætfilm fra Danmark
Danske film fra 2007
Words of advice - William S. Burroughs on the road

Words of advice - William S. Burroughs on the road er en portrætfilm fra 2007 instrueret af Lars Movin og Steen Møller Rasmussen efter eget manuskript.

Handling 
Et portræt af den amerikanske beatgenerations-forfatter William S. Burroughs (1914-1997), baseret på aldrig tidligere viste optagelser fra hans besøg i Danmark i oktober 1983, og fra hans sene år i Lawrence, Kansas.

Referencer

Eksterne henvisninger 
 

Portrætfilm fra Danmark
Film fra 2007
Hjemve

Hjemve er en længsel efter sit hjem, en negativt ladet følelse.

Man har tidligere set hjemve knyttet til begrebet separationsangst.

En modsat følelse kan siges at være udlængsel eller udve.

I litteraturen er hjemveen behandlet. 
Johannes V. Jensens "En sømand har sin enegang" siges at at have et tema om splittelsen mellem udlængsel og hjemve.

Referencer 

Følelser
Afghan muscles

Afghan muscles er en dokumentarfilm fra 2007 instrueret af Andreas Møl Dalsgaard efter manuskript af Andreas Møl Dalsgaard, Oliver Winding og Anna Bro.

Handling 
Hvor går man hen, hvis man som fattig, ung og ganske velbygget afghansk mand stræber mod en mere ærefuld tilværelse? For Hamid er svaret klart. Man går i det lokale fitnesscenter og løfter vægte. I det post-talibanske Afghanistan er chancerne for social opstigning blandt de rige og magtfulde klaner direkte proportionel med størrelsen på ens ære. Og når størrelsen på ens ære er direkte proportionel med størrelsen på ens muskler, ja så er vejen til succes brolagt med endeløs træning og stram diæt. Men oddsene er hårde i kampen om den ærefulde titel som Mr. Afghanistan. Sammenlignet med dyrt proteinpulver og forbudte steroider forundt mere velbjergede modstandere, rækker 15 hårdkogte æg dagligt ikke langt. 'Afghan Muscles' er en film om livets helt store spørgsmål. Om at være drevet af en stor passion og om at leve med de sejre og nederlag, der følger i kølvandet. Gevinsten ligger måske ikke så meget i, at bodybuilding for første gang synes at have et højere mål, men mere i at autodidakte Andreas Møl Dalsgaard formår at skabe et forfriskende, anderledes, nyt og særdeles rørende indblik i den afghanske virkelighed anno 2006.

Referencer

Eksterne henvisninger 
 

Film fra Danmark (administrationskategori)
Afghanistan
Dokumentarfilm fra Danmark
Danske film fra 2007
Voice over voice

Voice over voice er en eksperimentalfilm fra 2007 instrueret af Malene Choi Jensen efter eget manuskript.

Handling 
I en hypnotisk bevægelse leder Voice over Voice os ind i et univers, hvor storbyens musikalitet og foruroligende erfaringer får frit spil med seerens bevidsthed. Stemmernes intime betroelser om længsel og angsten for at få og miste igen skaber smertelige forbindelser mellem sig selv, beskueren og byen. En sitrende fornemmelse af byens og menneskets tvetydige væsen, et sted mellem skønhed og brutalitet.

Referencer

Eksterne henvisninger 
 

Eksperimentalfilm fra Danmark
Danske film fra 2007
Paragraf 15

Paragraf 15 er en kortfilm fra 2007 instrueret af Mirza Ekinovic efter manuskript af Esad Ekinovic, Mirza Ekinovic, Jannik Tai Mosholt.

Handling 
Krigen i ex-Jugoslavien skiller Mustafa (60) fra sit barnebarn Selma (10). Nu er han flygtning i Danmark. Mustafas eneste ønske er, at blive genforenet med Selma, der under bombningerne flygtede og endte i USA. Men Mustafa må ikke forlade Danmark. Der er en lov, der forbyder ham det - paragraf 15. Hvad skal Mustafa gøre? Vente i årevis på at få asyl, så han kan forlade Danmark? Eller skaffe et falsk pas og løbe den risiko, det indebærer? Lige meget hvad Mustafa vælger, kan det få katastrofale konsekvenser.

Referencer

Eksterne henvisninger 
 

Kortfilm fra Danmark
Danske film fra 2007
Noget for noget

Noget for noget er en kortfilm fra 2007 instrueret af Nønne Katrine Rosenring efter manuskript af Nønne Katrine Rosenring, Torbjørn Rafn.

Handling 
Maikens kæreste Karsten indvier hende en tilfældig aften i sin frygteligste hemmelighed: han har engang voldtaget en pige. Maiken smider ham ud af deres hjem. Men i stilheden der følger, venter Maikens hemmelighed på hende. Det følgende døgn udvikler sig til en bizar oprulning af Maikens fortrængte underbevidsthed. Her venter en splintrende konfrontation med fortidens dæmoner på hende.

Referencer

Eksterne henvisninger 
 

Kortfilm fra Danmark
Danske film fra 2007
Goodbye Bluebird

Goodbye Bluebird er en dansk kortfilm fra 2007, der er instrueret af Lisa Aschan efter manuskript af hende selv og Peter Asmussen.

Handling 
Nanna opsøges af sin udsvævende (og døende) svenske far, men vil ikke vide af ham.

Medvirkende 
 Magnus Krepper - Frank
 David Dencik - Kollega
 Stine Fischer Christensen - Nanna

Referencer

Eksterne henvisninger 
 

Kortfilm fra Danmark
Danske film fra 2007
Der er ingen ende på Vejle

Der er ingen ende på Vejle er en dansk kortfilm fra 2007 instrueret af Jacob Bitsch efter manuskript af ham selv og Anders Frithiof August.

Handling 
Palle, en overvægtig outsider, er på natarbejde i Vejle Idrætscenter, da han får et opkald fra sin bror, Bjarne. Han har brug for hjælp. Palle ofrer sit job for at komme ham til undsætning. Det viser sig, at Bjarne har en narkogæld på 10.000 kroner og 10 timer til at skaffe pengene. Jagten på pengene begynder. En stenet, apatisk jagt rundt i Vejle begynder.

Medvirkende 
 Morten Rose - Palle
 Sune Geertsen - Bjarne
 Troels Malling Thaarup - Chefen
 Lise Stegger - Mor
 Eva Nielsen Mormor
 Thomas Knuth-Winterfeldt - Fyr på grillbar
 Morten Hauch-Fausbøll - Politibetjent

Referencer

Eksterne henvisninger 
 

Kortfilm fra Danmark
Danske film fra 2007
Pelle Gudmundsen-Holmgreen: Musikken er et monster

Pelle Gudmundsen-Holmgreen: Musikken er et monster er en portrætfilm fra 2007 instrueret af Jytte Rex efter eget manuskript.

Handling 
Pelle Gudmundsen-Holmgreen (født 1932) er en af Danmarks store, moderne komponister. I denne portrætfilm fortæller han både muntert og alvorligt om musikkens monster: Man er gift med musikken, man bliver en dårlig ægtemand, en dårlig far og en dårlig bedstefar. Men omvendt ville man jo heller ikke være den, man er, hvis det ikke var for musikken. Filmen griber tilbage til Gudmundsen-Holmgreens første inspirationskilde, den franske dramatiker Samuel Beckett, hvis sprogunivers han omsatte til musik, og den kulminerer med en H.C. Andersen-suite, han har skrevet til den verdensberømte strygergruppe Kronos-kvartetten. Her udsætter Gudmundsen-Holmgreen bl.a. I Danmark er jeg født for en arabisk bearbejdelse, som en hyldest til vore nye medborgere.

Referencer

Eksterne henvisninger 
 

Portrætfilm fra Danmark
Danske film fra 2007
Mod målet - VM for hjemløse

Mod målet - VM for hjemløse er en dokumentarfilm fra 2007 instrueret af Mira Jargil efter manuskript af Mira Jargil.

Handling 
Per er god til fodbold, men mindre god til at få styr på tilværelsen. Nu skal han spille VM i gadefodbold for hjemløse. Sammen med resten af holdet skifter han for en stund øl og smøger ud med Cola og vitaminpiller, og kaster sig ud i et hårdt træningsprogram, der skal styrke krop og kampånd, selvtillid og sammenhold, for det gælder om at vinde! En film om et anderledes fodbold-VM, om nederlag og sejre, bristede håb og levende drømme.

Referencer

Eksterne henvisninger 
 

Dokumentarfilm fra Danmark
Danske film fra 2007
The prize of the Pole

The prize of the Pole er en børnefilm fra 2007 instrueret af Staffan Julén efter manuskript af Staffan Julén.

Handling 
Polareskimoen Robert rejser i sin berømte oldefar, nordpolsfareren Robert E. Pearys fodspor. Efterhånden som Roberts rejse skrider frem, vikles han ind i historien om forfaderens dramatiske livsforløb.

Referencer

Eksterne henvisninger 
 

Børnefilm fra Danmark
Danske film fra 2007
The Monastery

The Monastery er en portrætfilm fra 2007 instrueret af Pernille Rose Grønkjær efter manuskript af Jens Arentzen.

Filmen modtog Bodilprisen for bedste dokumentarfilm ved uddelingen i 2008.

Handling 
The Monastery er historien om den 82-årige ungkarl, Vig, der aldrig har kendt til kærlighed, og Søster Amvrosija, en russisk nonne, der ved et tilfælde - eller skæbnen - bliver en del af hans liv. For 50 år siden købte Jørgen Laursen Vig Hesbjerg Slot på Fyn. Han ville lave et kloster. Nu, mange år senere, står han foran at kunne realisere planen. En gruppe russisk-ortodokse nonner er på vej, og med dem er Vigs livsdrøm på vej til at gå i opfyldelse. Men nonner har planer og viljer, og vejen til drømmen viser sig at være meget anderledes, end Vig havde forestillet sig.

Referencer

Eksterne henvisninger 
 

Portrætfilm fra Danmark
Danske film fra 2007
Bodilprisen
Carsten & Gittes filmballade

Carsten & Gittes filmballade er en dansk børnefilm fra 2008, hvor rammehistorien om dukkerne Carsten & Gitte er instrueret af Anders Morgenthaler efter manuskript af ham selv og John Kenn Mortensen. Filmen er derudover bestående af seks kortfilm skrevet og instrueret af Karla von Bengtson, Sabine Ravn, Rikke Hallund, Esben Toft Jacobsen, Mette Skov samt Anders Morgenthaler.

Handling 
De to dukker Carsten og Gitte er centrale hovedpersoner i denne småbørnsfilm, der består af i alt seks animationsfilm, som blandt andet handler om Prinsesse Rita af Karla von Bengtson, der propper ærter i ørerne, næsen og navlen, - om Fjumrefanten af Sabine Ravn, der bliver mobbet og stikker af hjemmefra, men som alligevel finder en bedste ven, - om Ottos sut af Rikke Hallund, der kommer ud på en lang udflugt og møder cyklende tissemyrer, - om nullermændene Kiwi og Strit af Esben Toft Jacobsen, der låner en rød cykel uden at have fået lov, - om Lillefinger af Mette Skov, der rejser ud i verden for at finde nogen, der ikke synes, at han er for lille til alting og Morgenthalers egen dyrefabel om de tre dovne bævere, Harry, Henning og Bjarne, der skal bygge dæmning over en flod.

Referencer

Eksterne henvisninger 
 

Dukkefilm fra Danmark
Danske film fra 2008
Diplomacy - the responsibility to protect

Diplomacy - the responsibility to protect er en dansk dokumentarfilm fra 2008 med instruktion og manuskript af Rasmus Dinesen og Boris Benjamin Bertram.

Handling 
Den humanitære katastrofe i Sudans Darfur-region er trods stor international bevågenhed stadig omfattende og ødelæggende. Der er endnu ikke blevet indsat fredsbevarende styrker i området, og det koster hver måned op imod 7.000 menneskeliv. Fra FN's sikkerhedsråds hovedsæde i New York arbejdes der på højtryk for at få en resolution igennem, der skal sikre fred i Darfur-regionen. Men det er ikke så nemt, som man skulle tro. Det diplomatiske spil er kompliceret og langsommeligt, og der er mange lande, der skal være enige. Filmen giver et unikt blik bag kulisserne i FN's allerhelligste, og følger tre repræsentanter fra den danske FN-mission, heriblandt FN-ambassadør Ellen Margrethe Løj, i den nervepirrende måned, Danmark får lov at sidde med ved forhandlingsbordet med blandt andre generalsekretæren Kofi Annan.

Referencer

Eksterne henvisninger 
 

Dokumentarfilm fra Danmark
Danske film fra 2008
Mechanical love

Mechanical love er en dokumentarfilm fra 2008 instrueret af Phie Ambo efter manuskript af Phie Ambo.

Handling 
En af verdens førende forskere, japaneren Hiroshi Ishiguro, har i flere år arbejdet med robotudvikling. Han har med stor succes skabt verdens første androide, en 99,9% vellignende kopi af sig selv. Den er klar til at træde i hans sted og udfylde hans plads som ekspert, underviser, familiefar og ægtemand. I MECHANICAL LOVE følger filmen med ind i laboratoriet, da han første gang introducerer sin familie for sin androide. Et andet sted i Japan har forskere anført af professor Takanori Shibata udviklet babysælen Paro. Den lille pelsklædte robot som i dag er et udbredt elektronisk kæledyr og tegner til at blive en vigtig japansk eksportvare har også sneget sig ind i den sociale sektor i bl.a. Europa. Her har vi for længst ladet robotterne overtage det tunge og slidsomme arbejde i industrien. Men hvor går vores grænser og hvor meget skal vi være i stand til at forstå os på robotter for også at kunne acceptere og elske dem? Er der noget der hindrer os i at lade robotterne overtage de tomme pladser i plejesektoren? Hvis en robot kan erstatte den store mangel på ledige hænder og give vores gamle borgere følelsen af tryghed og kærlighed, hvorfor lader vi så ikke robotterne overtage?

Referencer

Eksterne henvisninger 
 

Dokumentarfilm fra Danmark
Danske film fra 2008
...og det var Danmark

...og det var Danmark er en dansk dokumentarfilm fra 2008 instrueret af Mads Kamp Thulstrup og Carsten Søsted efter manuskript af dem selv og Daniel Dencik.

Handling 
En film om det danske fodboldlandsholds forvandling i perioden 1979-92. Det er den ultimative fortælling om landsholdets omvæltning fra ubehjælpsomme amatører til mytiske helte. Men det er ikke bare en film om fodbold, men også om den danske folkesjæl. Filmen skildrer den mærkelige historie om landet, hvis landshold kun kan, når ingen tror på det, og som fejler, når alle tror, det vinder. En film, der kalder på erindring og som er præget af nostalgi, kærlighed og stolthed over dets eget lilleputland.

Modtagelse 
Politiken og Jyllands-Postens anmeldere gav begge filmen fire ud at seks stjerner, mens Ekstra Bladet og BT's anmeldere var mere tilfredse og gav filmen fem ud af seks stjerner.

Referencer

Eksterne henvisninger 
 

Fodbold i Danmark
Dokumentarfilm fra Danmark
Danske film fra 2008
Nowhere Man

Nowhere Man er en kortfilm fra 2008 instrueret af Sune Lykke Albinus efter manuskript af Sune Lykke Albinus, Eva Maria H. Lund.

Handling 
En film om, hvor umuligt det er at modtage kærlighed fra andre, når man ikke selv tror på, at man fortjener den. Det har været vigtigt for os, at skildre en generation på godt og ondt og være ærlig omkring begge dele.

Referencer

Eksterne henvisninger 
 

Kortfilm fra Danmark
Danske film fra 2008
Boy Meets Girl

Boy Meets Girl er en kortfilm fra 2008 instrueret af Søren Frellesen efter manuskript af Søren Frellesen og Nynne Bonnén Oldenburg.

Handling 

En manuskriptforfatter får audiens hos en kvindelig producer. De inspirerer hinanden både kunsterisk og romantisk. Sammen fabulerer de over de enkelte scener, og legen udvikler sig til en kavalkade af forskellige filmgenrer, hvor de selv bliver hovedroller. En tour de force gennem alt fra fransk nouvelle vague, tysk discountporno og Ingmar Bergman til danske specialiteter a la Korch og dogme.

Referencer

Eksterne henvisninger 
 

Kortfilm fra Danmark
Danske film fra 2008
Robertprisen for årets korte fiktions- eller animationsfilm
Fremkaldt

Fremkaldt er en dansk kortfilm fra 2008, der er instrueret af Oliver Zahle efter eget manuskript.

Handling 
Fotografen Nikolaj prøver at opretholde forholdet til kæresten Rikke, men flirter med den karismatiske og tillokkende Laura, som engang var hans ungdomskærlighed. Nikolajs bror Tobias, der er psykisk syg, blander sig i legen, og en gammel rivalisering blusser op mellem de to brødre.

Medvirkende 
 Ulrich Thomsen - Nikolaj
 Ellen Hillingsø
 Troels Lyby - Nikolajs bror
 Trine Dyrholm

Referencer

Eksterne henvisninger 
 

Kortfilm fra Danmark
Danske film fra 2008
D.A.D: True Believer

D.A.D: True Believer er en dansk musikfilm fra 2008 skrevet og instrueret af Torleif Hoppe.

Handling 
Torleif Hoppe har været D.A.D's femte medlem gennem de 25 år, bandet har eksisteret. Han har fulgt dem gennem op- og nedture og dokumenteret festerne, snakkene, diskussionerne, koncerterne, kriserne og triumferne. Det er disse optagelser, der nu er blevet til et personligt portræt af D.A.D.

Referencer

Eksterne henvisninger 
 

Musikfilm fra Danmark
Danske film fra 2008
D-A-D